JohanHeinsen/ENO huggingface dataset:
Viborger Samler, 1833-05-05
Udenlandske Efterretninger. Polen. Den i forrige No. berørte Artikel i Allg. Zeit. lyder saaledes: "Den polske Grændse den 16de April. De Efterretninger, som man hidtil har om de nyeste urolige Optrin i Polen, ere kun lidet skikkede til at sætte os disses Gang i det rette Lys. Saameget synes vist, at Jnsurgenterne ikke alene i Egnen af Krakau, men ogsaa i forskjellige andre Woimodskaber, navnligen Sandomir og Kalisch, have viist sig snart i større, snart i mindre Antal. J Egnen af Kalisch skal en Skare, der blot bestaaer af Officierer af den forrige polske Armee, være kommen i Haandmænge med russiske Tropper. Endnu den 3die April befandt den hele russiske Garnison i Kalisch sig under Vaaben; en Deel camperede Dag og Nat paa Gaderne; kort tilforn var et russisk Regiment rykket ind i Kalisch, Kosakker gjennemsværmede Egnen og opfangede Enhver, der forekom dem mistænkelig. Reisende, der senere ere komne fra Warschau, ville ikke vide noget af Opstande i denne Stad, dog tilstaae de, at man ogsaa der havde truffet betydelige Foranstaltninger mod en mulig Opstand, hvoraf man dog med Rimelighed kan slutte sig til, at Efterretningerne om Opstande, der have fundet Sted paa andre Steder, ikke ere ugrundede. Den 6te April befandt Warschaus Garnison, ligesom den i Kalisch, sig under Vaaben, tildeels leiret i Gaderne. J Kirkerne feiredes nemlig ud paa Natten Opstandelsens Fest, og da dette ikke pleier at skee paa een og samme Tid i de forskjellige Kirker, saa strømmer Folkemængden fra een Kirke til en anden. Man har altsaa formodentligen befrygtet, at det paa denpaagaararusarmann - ne Tid skulde komme til urolige Optrin. Rygtet vil forsikkre, at det er lykkets Jnsurgenterne at drage et Vaabenforraad til sig." J Modsigelse hermed hedder det i en 12 Dage ældre Beretning fra Kalisch af 4de April: "De sidstomtalte urolige Optrin have ikke været saa betydelige, som de her i Begyndelsen skildredes. De indskrænkede sig til nogle Excesser af en Bande polske Militairs af den gamle Armee, der vare komne herover fra Tarnow i Gallizien og vilde ægge Bønderne til Oprør. Da dette ikke lykkedes, saa deelte de sig i 3 til 4 Hobe og vilde udpresse Penge paa det flade Land; men da en Escadron Kosakker af Grændsevagten nærmede sig, grebe de Flugten og søgte at redde sig ind paa det østerrigske Gebeet; dog bleve Mange grebne og transporterede til Warschau, hvor man overgav dem til Øvrighederne. Der skal ogsaa have befundet sig Officierer, imellem dem." J en tredie Skrivelse hedder det, at flere nylig hjemvendte Flygtninger stode i Spidsen for Foretagendet; tre af Anførerne gjordes til Fanger. Den Betydeligste af disse skal have berøvet sig selv Livet ved Gift. En Correspondence skal være falden i Regjeringens Hænder, der har bestemt denne til atter at gribe strængere Forholdsregler. Alle Vaaben (der tidligere ere givne tilbage til Afbenyttelse paa Jagten) ere igjen fordrede indleverede, russiske Tropper have i større Antal besat Hovedstederne; Tropperne trække paa Vagt med ladte Geværer, og Passer erholdes kun med Møie inde i Landet, men slet ikke til Udlandet. Under disse Omstændigheder er den offentlige Stemning saare nedbøiet.
Viborger Samler, 1833-05-05
Frankrig. De Deputerede ere saa kjede af Forhandlingerne, at man flere Gange har maattet lade et Antal Udeblevne afhente fra deres Hjem, for at faae det til en Afstemning fornødne Antal samlet. – Hr. Thouvenel, Deputeret fra Departementet La Manche, har meldt sin Udtrædelse af Kammeret i en Skrivelse til Hr. Dupin, hvori han erklærede, at han troede at maatte trække sig tilbage, da han havde den Overbeviisning, at Kammeret ikke var i Stand til at præstere Noget, hverken i politisk, financiel eller moralsk Henseende, hvorfor han holdt det for sin Pligt, at bortfjerne sig fra denne usunde Armosphære." Til Slutningen tilføiede han den prophetiske Advarsel, at en Revolution, der var udført af Folket og for Folket, uden at have medført nogen velgjørende Følger, maatte, tidligt eller sildigt, drage en Catastrophe efter sig. – En Oberst De, der hidtil stedse havde stemt med den venstre Side, blev Dagen for LoTribunes Domfældelse fra sin Jkkeactivitet sat i Spidsen for et Cavallerieregiment og stemte derpaa for Domfældelsen; derimod erholdt Grev De, marechal de camp i Disponibilitet, der havde perhorresceret sig (erklæret sig incompetent) Dagen efter Dommens Afsigelse en Skrivelse fra Krigsministeren, hvorved han sattes paa halv Sold. – Man siger, at Grev Flahault, der er givt med en Englænderinde, har ladet sig naturalisere i England. Som en Følge heraf skulle flere Pairs og Deputerede have i Sinde at protestere mod hans Deeltagelse i Debatterne, samt imod, at han maa beklæde en diplomatisk Post. - Marschal Clauzel og General Subervie skulle have erklæret, al deres Ære byder dem, paa det kraftigste at modsætte sig Anlægget af en Linie af Forter omkring Paris. – Man troer, at de Deputeredes anden Session skal begynde den 1ste Mai. - Contreadmiral Mackau har afløst Admiral Duerest de Villeneuve i Commandoen over Escadren i Dünerne. - Hr. Lionne er i sit Fængsel. - Le National fortæller, at en Jngenieur capitain Nobili, der er ansat ved den østerrigske Hærs Generalstab i Jtalien, for nærværende Tid befinder sig i Lyon, hvor han optager en Plan over de derværende Fæstningsværker.
Viborger Samler, 1833-05-05
England.
Viborger Samler, 1833-05-05
Hr. Grants Bill om Jødernes Emancipation har faaet den første Læsning. – Hr. Attwood spurgte i Underhuset, hvilke Skridt Regjeringen havde gjort, for at forebygge Constantinopels Occupation af Russerne. Lord Althorp fandt det ikke passende at afgive Meddelelser om Regjeringens Skridt. – Jfølge et Rygte skulde Lord Palmerston være bestemt til General-Gouverneur i Ostindien. - Lucien Bonaparte er ankommen til London, hvorimod hans Broder Joseph er afreist derfra og skal være indtruffen incognito til Brüssel. - Paa Børsen var et Rygte i Omløb, at Regjeringen agtede at confiskere de hollandske Priser. - Den 25de April fandt en stor Forsamling Sted i Crown- og AnchorTavern, hvori det gik meget uroligt til. Da Sir Francis Burdett, der skulde præsidere, udeblev over den bestemte Tid, overdroges Præsidiet til Al derman Wood, der dog overgav dette til hiin ved hans Ankomst, uagtet man fra flere Sider raabte: Kast ham ud. Ved Dhrr. O'Connells og Humes Jndtrædelse blæstes en Tusch og Raabet: Kast Sir Fr. Burdett ud, Hume skal præsidere, lød igjennem Salen. O'Connells og Humes Taler forøgede Gjæringen, og flere skarpe Resolutioner mod Skattesystemet og Ministrene antoges. Da Sir Francis Burdett nu vilde tage Ordet, reiste sig en saa frygtelig Tumult, at han og hans Tilhængere forlode Forsamlingen eller rettere bleve drevne ud. Den anstændigere Deel af de Tilstædeværende fulgte efter. Nu besluttedes under Præsidium af Sir John Key, af alle Kræfter at understøtte det til den 30te bestemte Forslag om Afskaffelsen af Huus og Vindueskatten. De tumultuariske Optrin i denne Forsamling have vakt megen Opsigt. – Det britiske Krigskib Clio har den 3die Jan. taget Falklandsøerne i Besiddelse i den britiske Regjerings Navn, hvilket har gjort et ubehageligt Jndtryk i Buenos Aires.
Viborger Samler, 1833-05-05
Blandet. Jfølge Breve fra Madrid af 11te April havde Dronningen igjen erholdt sin hele Jndflydelse paa Kongen og vidst at overbevise ham om, at han havde sat for stor Tillid til Hr. Zea Bermudez. Siden skal Kongen have afslaaet Hr. Zea tvende Forviisningdecreter, nemlig mod den gamle General Castannos og den unge Hertug af San=Fernando. - Breve fra Madrid af 15de berette, at der har været Uroligheder i Badajoz. De royalistiske Frivillige vare, af politiske Grunde, Anstifterne; men ved Efterretningens Afgang vare de bragte i Knibe af Garnisonen og drevne ind i Cathedralkirken, hvor de dog endnu forsvarede sig som Fortvivlede. – Don Pedro har paa sin Fødselsdag blandt flere Forfremmelser udnævnt Marquis Palmella, der altsaa nu igjen maa være i Naade, til Hertug af Fayal.
Viborger Samler, 1833-05-05
Den 19aarige Fyrst Frederik Napoleon Barciocchi, Søn af Napoleons Søster Elisa og Fyrst Bacciocchi, har i Rom mistet Livet ved at styrte med en Hest. Det er det tredie Barnebarn, den gamle Mad. Bonaparte har mistet i en Tid af to Aar. - En Skrivelse fra Berlin paastaaer paa det Bestemteste, at Optøierne i Frankfurt skrive sig fra den liberale Propaganda i Paris. – Den bekjendte Witt v. Døring, der ved sin Opførsel har paadraget sig alle politiske Partiers Mistillid, agter med det Første at udgive et nyt Skrivt under den Titel, Parialen, eller 3 Maaneder ved Forbundsdagens Sæde i et Brudstykke af en Forviists Levnetsløb."J Abendzeit. No. 54 Marts d. A., læses, i en Privatmeddelelse fra Wien følgende Ankdote om Keiser Frands, for hvis Authenticitet Meddeleren indestaaer: "Under mit sidste Ophold i Baaden, gik Keiseren en Eftermiddag, i sin sædvanlige simple Dragt, kun ledsaget af sin Adjutant, igjennem den lille Stad Baadens Gader. Jdet de netop vilde dreie om af en Gade, saae Adjutanten at man kom med et Liig For at skaane Keiseren for dette sørgelige Syn, spurgte han, om H. M. ikke hellere vilde gaae en anden Vei, "Hvorfor" spurgte Keiseren; og da han erfarede Aarsagen, sagde han: "Lad os blive staaende her og see dem gaae forbi med det." Det var en ganske simpel Kiste, og der var slet ingen, som fulgte den, uden er officio Præsten og Degnen. Keiseren bemærkede medlidende, "at det vist maatte være et meget fattigt Menneske, siden slet ingen fulgte ham." – Veed de hvad, tilføiede nu Keiseren; saa ville vi følge dette Liig!" Og Begge traadte hen bag Kisten og fulgte Liget, og idet de gik igjennem Gaden, saae de Forbigaaende det, og Alle sluttede sig til Toget, og inden man naaede Kirkegaarden, blev det den meest glimrende Liigprocession, man endnu havde seet der i Staden." Ref. finder med Rette dette Træk særdeles smukt og rørende, og mener, at denne Anekdote kunde give Stof til et Malerie, et Modstykke til det i Paris udkomne berømte Convor du pauvre, hvor en Hund følger sin fattige Herres Liig.
Viborger Samler, 1833-05-05
Jndenlandske Efterretninger.
Viborger Samler, 1833-05-05
Kjøbenhavn, den 27de April. J Onsdags, den 24de April, feiredes paa Skydebanen, ved en festlig Samling af nogle og halvtredsindstyve Læger, den Dag, da vor af Lægevidenskaben saa fortjente Etatsraad og Professor Herholdt, for 50 Aar siden kom hertil Staden, som en fattig ung Chirurg. Den Hædrede havde længe iforveien glædet sig til at opleve denne Dag, og overraskedes ved, samme Formiddag at modtage den ham ved en Deputation af Selskabet bragte Indbydelse til Festen. Flere i Anledning af samme digtede Sange bleve afsjungne, og Herholdts Skaal udbragtes med den største Jubel og eenstemmige Ønsker for den som Læge berømte og som Menneske ikke mindre høitagtede Jubeloldings fremtidige Held. (Khp.
Viborger Samler, 1833-05-05
Ved Høiesteret er i disse Dage falden Dom i Hr. Stud. chin. R. Philips, i den ualmindelig lange Tid af 2 Aar henstaaende Sag mod nu afd. Stabs chirurg Tønder. Dommen lyder som følger: "Jndstævnte Stud. chir. Philipp bør for Citanten, Stabschirurg Tønders, eller nu hans Arvingers, Tiltale i denne Sag fri at være. Processens Omkostninger hæves, dog at Citantens Arvinger betale Procurator Høyer 10 Rbd. Sv. Salair. Procuratorerne Møller og Varthoe tillægges hver 2 Rbd. Sv. Salair, som udredes af det Offentlige. (S. Bl.)
Viborger Samler, 1833-05-05
Kgl. Historiemaler Høier, der allerede i saa langen Tid saavel i Naketten som i andre Blade uafladeligt har klaget over den ham som Medlem af Kunst academiet formeentligen tilføiede Forurettelse, skal nu, efter Sigende, til Erstatning for det af ham paa Charlottenborg attraaede Locale, ved Hs. Majestæts Naade have faaet Værelser indrømmede paa Christiansborg Slot til Beboelse. – En af vore unge Læger, Hr. Cand. chir. & med. Schalburg, konst.
Viborger Samler, 1833-05-05
Candidat paa Frederiks Hospital, har formedelst sin i keiserlig russisk Tjeneste under Choleraen i Finland, udviste Virksomhed, i disse Dage af Hs. Majestæt Keiseren af Rusland erholdt Stanislaus-Ordenen tilsendt til Belønning. Hr. Schallburg agter, efter Forlydende, at reise tilbage til Rusland. - En anden ung Læge, en Hr. Møller, som i den sidste russisk-tyrkiske Krig forlod Danmark og gik i russisk Tjeneste, opholder sig, efter de sidste hertil indtrufne Efterretninger, for Tiden i Moskau, hvor han er ansat som Divisionschirurg med Majors Anciennitet.
Viborger Samler, 1833-05-05
En frugtsommelig Tjenestepige havde for nogen Tid siden paa et afsides Sted i det Huus, hvor hun tjente søgt at bringe sig selv af Dage, men havde, efterat have bibragt sig adskillig dybe Saar i Halsen, ved sit Skrig kaldt Husets Folk til, der strax lode hende bringe ud paa Hospitalet, hvor hun siden er død af Følgerne. – Kl. 7 1/2, Aften: Efter flere smaa Forpostfægtninger hele Dagen igjennem imellem Soldater og Sjouere paa Høibroplads blev i EftermiddaKl. 5 under Publikums Sammenstimlen fra alle Sider leveret en Bataille, som endte med, at en af de Kæmpende, som man paastod, med Knivstik af Modpartiet blev saaret, hvorpaa Vedkommende til ydermeere Betryggelse bleve bortførte af Politiet, der ved sin Jntervention gjorde Ende paa Striden. Krigserklæringen skal have bestaaet i, at 2 Sjouere, der som paa en Trillebør, bleve tilligemed samme væltede af et Par Soldater; men glædeligt er det imidlertid, at denne Kamp, som hele Dagen i saa høi Grad, havde vakt det nysgjerrige Publikums Jnteresse, endtes efter saa liden eller slet ingen Blodsudgydelse, uden Tvivl til begge de stridende Parters fuldkomne Trilfredshed.
Viborger Samler, 1833-05-05
(Veile Avis.)¬ J et foregaaende No. af dette Blad er meddeelt en udførlig Meddelelse (fra Schl. Holst. Lauenb. Prov. Ber.) om en Holstener Schulz, der er Stifter af Staden Hamborg ved Savannahfloden i Nordamerika. Jfølge et i Hamborgerbladet "Originalien", 1833, meddeelt Brev fra en ung Tydsker i Nordamerika, saa denne Schulz, der engang var Millionair og havde sin egen Bank, i Begyndelsen, af Aaret 1831, arresteret for Gield i Columbia, efterat han havde sat sin hele Formue til paa Bygningsprojecter. (Kbhp.)
Viborger Samler, 1833-05-05
Enhver, som interesserer sig for engelske Fuldblods hestes Jndførelse i Fædrenelandet, vil med Smerte erfare, at den sidst anskaffede, fremfor andre kostbare Fuldblodshingst, som tilhørte Hestehandler Olde Neuenbrock, er ved Døden afgaaet, og har, desværre altfor tidligt for herværende Heste- og Efterverden, saaledes endt sin jordiske Spring- og Rendebane. Aalborg. Besidderen af Stamhuset Birkelse, Hr. Kammerjunker og Premierl, i den kgl. Fodgarde, Erich de Scheel, blev d. 21de April, da han hjemførte sin unge Frue, modtaget af Godsets samtlige Forpagtere og Forvaltere i Nørre-Sundby, og udenfor Vesterhald af 300 Gaardmænd til Hest, som escorterede Herskabet til dets gamle Familiesæde, Birkelse.
Viborger Samler, 1833-05-05
Natten imellem den 21de og 2de April indstrandede ved Kjøbsted i Thornby Sogn, 1 1/2 Miil fra Hjørring, Briggen Baldur" kaldet, Captain Ny gren af Hernøsand, kommende fra Cette bestemt til Rostock med en Ladning Viin, Druebrændeviin og Korkpropper, Ladningen vil blive bjerget, og Skibet er Vrag.
Viborger Samler, 1833-05-05
Copulerede i Elbek den 26de April: Hr. Cand. philos. og Proprietair Ole Johan Søltoft til Tyrrestrup og Frøken Henriette Christiane Emilie Fischer af Horsens. da saadan -
Viborger Samler, 1833-05-05
Bekjendtgjørelser. Appelsiner og Citroner faaes hos J. Salmonsen.
Viborger Samler, 1833-05-05
Kjøbenhavns Øl a 12 s. pr. Flaske og ringer Dito a 8 s. pr. Flaske, er igjen at bekomme hos Viborg den 3die Mai 1833. P. Lund.
Viborger Samler, 1833-05-05
Et nyt Qvantum Rødløfrøe er arriveret, og sælges som det forrige for 16 s. Loddet hos L. Worre.
Viborger Samler, 1833-05-05
Til Efterretning bekjendtgjøres, at Remonte-Commissionen i næstkommende Maji og Junii Maaneder vil indkjøbe Remonteheste af det større og mindre Maal og til den Ende være tilstede: i Husum d. 26de, 27de og 28de Mai, paa Dronninglund d. 1ste, 2 og 3die Junii, i Thisted den 5te . . . . . . Ditto, i Nykjøbing paa Mors den 6te Ditto, udenfor Mari Skive . . . . . . . den 7de Ditto, kedstiden. i Horsens den 10de 11te og 12te Ditto, i Nimtofte den 14de . . . . . Ditto, udenfor Mare. i Randers den 16de og 17de Ditto, kedstiden. i Standerborg den 19de . . . Ditto, i Fridericia den 21de . . . . . Ditto, i Assens den 23de, 24de og 25de Ditto, udenfor Mari Veile den 27de . . . . . . . Dito, fedstiden. i Randers fra 30te Juni til 4de Julii. Det tilkjendegives, at formeldte Remontebeste, for at de kunne ventes antagne, maae være af en smuk Skabning, maale: Curasseerbeste 10 Qvarteer 2 Tommer, Dragon- og Landseneerheste 9 Quarteer 4 a 5 Tommer Sjællands-Anlægsmaal, være ikke under 4 og ikke over 6 Aar gamle, have et forholdsmæssigt Hoved, der er godt forenet med en velreist Hals, en høi og tarp Manke, en velsluttet Krop, flade, fastliggende og kraftfulde Bove, lige Ryg og Lend, samt et tilrundet og nogenlunde Uge Kryds, velstillede og stærke Been, et let, lige og kraftfuldt Fodskifte. For alle usynlige eller skjulte Feil, saasom Krobbeider, Kuller, Engbrystighed m.m. maae Sælgeren indestaae. Kiel i Remonte-Commissionen den 24de April 1833. v. Thienen. C. W. v. Düring.
Viborger Samler, 1833-05-05
Ved Proclama af 2den April d. A., der er læst inden Fiends & Nørlyng Herreders Ret og vil vorde læst i den Kongelige Landsoverret i Viborg, ere Alle de, der maatte formene sig at have noget tilgode i Stervboet efter Huusmand og Handelscommissionair Jens Christensen Stidsen af Hjerbek Bye, Vorde Sogn, Nørlyng Herred, Viborg Amt, indkaldte med 12 Ugers Varsel til, for undertegnede Skifteforvalter, at anmelde og beviisliggjøre deres Fordringer; hvilket herved endvidere bekjendtgjøres. Fjends & Norlyng Herreders Contoir i Viborg, den 6te April 1833. F. v. Bülow.
Viborger Samler, 1833-05-05
Paa Undertegnedes Forlag er udkommet: Anmærkninger til Anordningerne angaaende Almueskolevæsenet i Danmark, af Amtsfuldmægtig Olsen. Bogen, der udgjør 16 1/2 Ark, kan erholdes hos Dhrr. Boghandlere Lundt i Aalborg, Jessen i Aarhuus, Lund i Horsens, Bogtrykker Dons i Viborg, samt her paa Stedet hos Randers, den 12te April 1833. Smith.
Viborger Samler, 1833-05-05
Følgende Bøger. Historisk Vademecum 1833. 2 Rbd. Noveller, gamle og nye af Forfatteren til En HverdagsHistorie." Udgivne af J. L. Heiberg 1ste Bind. 1 Rbd. Om Philosophiens Betydning for den nuværende Tid. Af J. L. Heiberg, 36 s. Anviisning til et passende Jordbrug for smaae Eiendomme. Af J. Hansen, 32 s. Kjærlighed ved Hoffet, Skuespil i fem Acter, af Forfatteren til de fire Romanzer: Leire, Frodes Død ofv.
Viborger Samler, 1833-05-05
Fremstilling af det danske Skattevæsen under Kongerne Christian den Tredie og Frederik den Anden. Ved P. V. Jacobsen, Cancellie-Secretair og Cancellist i det Kongelige danske Cancellie. 1 Rbd. 48 s. Færeninga Sagaloder Geschichte der bewohner der Far øer im islandischen Grundtert mit Farøischer, danischer und dentscher Ubersetzung. Herausgegeben von Rafn und Mohnikke. Mit einer Karte und einem Facsimile der Haupthandschrift. 3 Rbd. 64 s. Prædikener, holdte i Budolphi Kirke i Aalborg, af H. Seerup, Sognepræst for Sunds Menighed i Ribe Stift. 64 s.
Viborger Samler, 1833-05-05
Jubelprædiken i Anledning af Hans Majestæts Kongens femogtyvende Regjeringsaar, holdt i Mariager Kirke paa Midfaste Søndag 1833, af H. Seerup, Sognepræst i Mariager. 16 s. faaes hos R. Dons. Redigeret af E. Nerenst, trykt og forlagt af A. P. Dons.
Viborger Samler, 1833-05-07
No. 55. 61de Aargang. den 7de Mai 1833. Cirsdagen. med Brevposterne. Den til Forsendelse. privilegerede Kongelig Varer. Viborger nantskassernaa¬
Viborger Samler, 1833-05-07
Udenlandske Efterretninger. Frankrig.
Viborger Samler, 1833-05-07
Den 25de April Kl. 1 1/2 Eftermiddag ankom Kongen til de Deputeredes Sal. Fra alle Sider lød Raabet. Kongen leve! Hs. Majestæt hilste venligt og satte sig paa Thronen mellem sine Sønner og holdt derpaa efterstaaende Tale: Mine Herrer Pairs og Deputerede.
Viborger Samler, 1833-05-07
Tyrkiet. Allerede hed det, at en Estafette fra Semlin af 22de April havde overbragt Efterretningen om Fredens Afslutning mellem Porten og Mehemed-Ali, men nu meldes fra Wien, at der endnu staaer en Hindring i Veien for Fredens formelige Afslutning. Jbrahim forlanger nemlig foruden hele Syrien, til hvis Afstaaelse Sultanen har beqvemmet sig, ogsaa Paschaliket Adang i Karamanien. Porten vægrer sig ved at bevilge denne Fordring, da den regner paa de europæiske Magters Bistand, og smigrer sig med det faste Haab, ved Hjælp af denne desuagtet snart at see en definitiv Afslutning af Freden imøde. Portugal.
Viborger Samler, 1833-05-07
Jfølge Efterretninger fra Oporto, der gaae til den 23de April, havde Pedroiterne gjort heldige Udfald, og Admiral Særtorius var med sin Escadre indtruffen for Barren. Efter den 9de April, paa hvilken Dag Høien Cabodelle og en nærliggende Landsbye bleve erobrede og beholdte af de Constitutionelle, hvilket var af Vigtighed for Jndløbet over Barren, var der imidlertid ikke bleven kjæmpet. J Figueras var udbrudt en Opstand til Fordeel for Dronningen, og Sartorius afsendte et Skib for at understøtte den.
Viborger Samler, 1833-05-07
Den lissabonske Hoftidende af 12te Marts indeholder følgende Decret fra Don Miguel af 5te f. M.: "Da det er mig bekjendt, at Processerne mod flere Forbrydere, der befinde sig i Fængslerne, ere blevne forsinkede ved de overordentlige Omstændigheder, hvori Portugal befinder sig, og da jeg ønsker, saavidt det staaer i min Magt, at afhjælpe dette Onde og tillige udøve en for det guddommelige Forsyn velbehagelig Naades- og Retfærdigheds-Handling, saa har det idag behaget mig at benaade alle under Tribunalerne i Lissabon og Oporto sorterende Fanger med Undtagelse af følgende Forbrydelser: mod Religionen, Majestætsforbrydelse, Falskmyntnerie, falsk Vidnesbyrd, Drab, Forgiftelse, voldsomt Udbrud af Fængsel, Brandstiftelse, Voldtægt, Stratenrøverie, o. s. v. o. s. v.
Viborger Samler, 1833-05-07
Blandet. Kong Leopold har opløst Repræsentanternes Kammer, bestemt de nye Valg til den 23de og den 30te Mai, og indkaldt begge Kamre til den 7de Junii. -Der thurgauische Wächter beretter i en Skrivelse fra Schweitz: "Fra den østerrigske Grændse hører man, at flere 1000 Mand østerrigske Tropper med det Første ville blive opstillede paa Grændsen af Schweitz. Man troer, at disse Tropper ere bestemte til at gjøre nogle truende Bevægelser til Fordeel for Reactionspartiet, og indjage de allerede forskrækkede Liberale end større Skræk, og gjør dem tilbøielig til at opfylde Sarnercomplottets Fordringer. Man veed bestemt, at en hemmelig Postgang finder Sted fra de indre Cantons til den østerrigske Grændse, og at den østerrigske Gesandt underholder en stærk Coureer vexling med sit HofJudenlandske Efterretninger.
Viborger Samler, 1833-05-07
(Formedelst Bededag var ingen Børs-Cours noteret.)
Viborger Samler, 1833-05-07
Kjøbenhavn, den 2den Mai. Cancelliets Resolution er begiert angaaende det Spørgsmaal, om og hvorvidt Møllere, som boe udenfor Kjøbstæderne, ere berettigede til at have Udsalg af Gryn og Meel i Byen. Herpaa har Collegiet i Skrivelse af 2den Mai sidstl. svaret, at Man ikke finder Noget til Hinder for, at de Møllere, hvis Møller ere beliggende udenfor Kjøbstæderne paa disses Grund, og som i Kjøbstæderne have vundet Borgerskab, have Udsalg af Meel og Gryn i selve Byen, dog at de i Forhold hertil betale forhøiet Næringsskat, og underkaste sig de Betingelser, der fra Consumtionsvæsenets Side maatte ansees nødvendige, forat ingen Misbrug ved det omhandlede Udsalg skal kunne finde Sted.